  Туспуктэм: Константин Вознесенских Майя Бывальцева Удмуртиын одӥг пиналэз пужы висён вылэ малпанэн эмъяськонние интыязы, анализъёсыз эскерисько. Со сярысь Паласькись висёнъёсъя элькун эмъяськоннилэн валтӥсь эмчиезлэн воштӥсез Светлана Андреева ивортӥз. Туннэ нуналлы одӥг муртлэн пужы зэматэмын. Эмъяськонние шедем черлам кышномуртлэн висёнэз шоро-куспо секыт ортче. Светлана Андреевалэн кылъёсызъя, элькунын пужыя югдурез чакласа возё. Ижкарын вань кулэ санитарно-эпидемиологической ужрадъёс ортчытӥсько. Ватсалом, Удмуртиын пужылы дэменлыко иммунитет 95 процент луэ. Тегъёс: висён Тазалык пиналъёс Удмуртия  